### Beslutning

Godkendt.

### Sagsfremstilling

## Resume og sagens baggrund

Administrationen fremlægger til udvalgets orientering status på byggesager for primo 2022, opgjort i henhold til den nationale aftale om servicemål.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

*Sagsbehandlingstider*
Administrationen har indhentet servicemålstatistik og sagsbehandlingstider fra Byg og Miljø, der angiver nøgletal for sagsbehandlingen i forhold til [adresse]. Nøgletal er trukket for perioden 1. januar 2022 til den 23. maj 2022, og disse sammenlignes med nøgletal for året 2021. Se bilag 1.

Resultatet udtrykker den gennemsnitlige sagsbehandlingstid for alle sager, samlet set, dvs. også sager der indeholder dispensationer el. lign. Samtidig medregnes den tid en sag ligger hos ansøger, udover 7 dage. De hidtidige lokale servicemål opererede med præcise mål for forskellige kategorier af byggeri, og tiden hos ansøger blev ikke medregnet.

Følgende hovedkonklusioner kan udledes:
I starten af 2022 ses en væsentlig fremgang på den gennemsnitlige sagsbehandlingstid i forhold til 2021 som helhed. Således blev ca. 17 % af sagerne afgjort inden for servicemålet sidste år, mens det for ca. 57 % af sagerne er overholdt i år. Betragtes april måned isoleret set gælder det for ca. 64 % af sagerne.

Det skal bemærkes, at der er en vis forsinkelseseffekt forstået sådan, at der fortsat er en pulje af sager, der afventer sagsbehandling, og som det tager tid at nå igennem, selv om den gennemsnitlige sagsbehandlingstid er forkortet med 62 dage. Det betyder, at selv uden yderligere effektiviseringer, så vil antallet af sager der afgøres inden for servicemålet fortsætte med at stige i en periode fremover.

Da sagsbehandlingstiderne måles på tværs af sagsarter, og ikke kompleksitet, så er der et vist udsving, som ikke kommer til udtryk i opgørelsen. Eksempelvis er sagsbehandlingen af enfamiliehuse, der ikke kræver dispensation el. lign. generelt væsentligt hurtigere end Christine Mortensen uger.

På baggrund af KL's nationale statistik kan det bemærkes, at mens landets kommuner generelt har oplevet at få længere sagsbehandlingstider i 2021, så er Kalundborg Kommune ultimo 2021 og primo 2022 lykkedes med at nedbringe sagsbehandlingstiderne væsentligt.

Administrationen vil uddybe yderligere på mødet, men overordnet kan det konkluderes, at sagsbehandlingen er på rette kurs, og at sagsbehandlingstiderne nærmer sig [adresse].

*Sagsmængder*Nederst på Bilag 1 fremgår status på sagsmængder opgjort for perioden 1. januar til 30. april 2022. Opgørelsen viser for byggesager:

* Oprettede sager i perioden: 256 byggeansøgninger
* Afgørelser: 216 byggetilladelser mv., I denne opgørelse er ikke medregnet ibrugtagningstilladelser, hvilket dog er hensigten på sigt.
* Afsluttede byggesager: 174.

Det skal bemærkes, at antal afgjorte sager ikke nødvendigvis svarer til antal oprettede sager. Det skyldes, at nogle sager indeholder flere afgørelser, mens andre sager trækkes tilbage inden der er truffet afgørelse.

Det skal samtidig bemærkes, at differencen mellem afgjorte og afsluttede sager udtrykker hvor mange sager, der er i omløb. Administrationen prioriterer i øjeblikket de sager, hvor initiativet ligger hos kommunen, og ikke sager, der ligger ved ansøgeren, jf. supplerende materiale, færdigmeldinger mv. Et øget fokus herpå vil kunne nedbringe mængden af sager.

Administrationen anbefaler, at orienteringen tages til efterretning.

Økonomiske konsekvenser

Ingen.